**Acreditacions per als mitjans per fer cobertura de les eleccions catalanes, al Prat**

**Portar aquesta acreditació visible durant la jornada electoral permetrà que els i les professionals de premsa puguin fer la seva feina amb llibertat i sense restriccions, perquè el personal municipal desplegat aquell dia els podrà identificar com a periodistes.**

**Qui no disposi d’acreditació, la pot sol·licitar al Departament de Comunicació de l’Ajuntament des d’avui i recollir-la dijous o divendres.**

Des del Departament de Comunicació de l’Ajuntament del Prat, informem tots els mitjans interessats en accedir a algun dels 16 col·legis electorals del Prat durant la jornada de diumenge per fer seguiment informatiu dels comicis del 14 de febrer que serà necessari per fer-ho tenir la corresponent acreditació de premsa municipal.

L’Ajuntament del Prat està treballant perquè les eleccions catalanes es puguin desenvolupar a la ciutat amb totes les garanties sanitàries. En aquest sentit, per garantir la tasca informativa dels mitjans i alhora vetllar per les mesures sanitàries i perquè totes les persones que desenvoluparan funcions diverses als col·legis electorals puguin treballar amb les màximes garanties, el Departament de Comunicació ha establert com a necessari aquest requisit als mitjans de comunicació.

Els mitjans que no disposin encara d’aquesta acreditació i la necessitin per a la jornada de diumenge poden sol·licitar-la des d’avui mateix i recollir-la o dijous 11 o divendres 12 de febrer, de 8 a 15 h al Departament de Comunicació de l’Ajuntament a la Casa de la Vila (Plaça de la Vila, 1).

Per sol·licitar l’acreditació, podeu escriure un correu a premsaicomunicacio@elprat.cat , indicant les dades següents sobre la persona/es que es vulgui acreditar del vostre mitjà.

|  |  |
| --- | --- |
| **Mitjà** |  |
| **Nom i cognom** |  |
| **Responsabilitat/càrrec** |  |
| **DNI** |  |
| **Telèfon**  |  |
| **Mail**  |  |

Per a qualsevol dubte o consulta, també podeu trucar al telèfon 93 379 00 50 ext. 5421.